
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1064 


7Ί Νοεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΔΙΕΚ/ΤΜΒ/10499/20.5.96 απόφα¬ 
σης Υπουργού Εσωτερικών Δημ. Δ/σης & Αποκ/σης 
«Αριθμός Εισακτέων στην ΕΣΔΔ κατά τον 11ο Εισα¬ 
γωγικό Διαγωνιμό». 

Ορισμός μελών Επιτροπής Επιλογής Οικονομικών Επι¬ 
θεωρητών του Υπουργείου Οικονομικών . 

Παράταση της ημερομηνίας υποβολής αιτήσεων για 
υπαγωγή στη ρύθμιση των ληξιπροθέσμων χρεών 

προς το Δημόσιο μέχρι 28 Νοεμβρίου 1996 . 

Παράταση προθεσμίας υποβολής αιτήσεων από τους 
σεισμόπληκτους για την αποκατάσταση των ζημιών 
που προκλήθηκαν από το σεισμό της 13ης ΜαΤου 
1995 σε περιοχές των Νομών Τρικάλων, Καστοριάς, 
Φλώρινας, Ημαθίας και Λάρισας, της 15ης Ιουνίου 
1995, σε περιοχές των Νομών Αχαΐας, Φωκίδας και 
Βοιτωτίας, καθώς και για τους κατολισθαίνοντες οικι¬ 
σμούς Παντάνασσας και Ατσιπάδων Νομού Ρεθύ- 


Ανάθεση έργου σε πολιτικό μηχανικό στο ΤΑΓΥ - 

Καθορισμός της τιμής διάθεσης των νέων βιβλίων - 
ερωτηματολογίων θεωρητικής εξέτασης των υπο¬ 
ψηφίων οδηγών. 

Γνωστοποίηση σύμφωνα με το άρθρο 4β του Ν. 703/ 
77, όπως ισχύει, της απόκτησης, από την Εταιρεία 
«ΟΟΝδΟυ ϋΑΤΕϋ ΕϋΠΟΡΙΝΑΝΟΕ ΗΟΙ_ϋΙΝ03 

3.Α.», ελέγχου επί της Εταιρείας ΙΝΤΕΡΜΠΑΝΚ ΕΛ¬ 
ΛΑΔΟΣ Α.Ε. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΕΚ/Τμ. Β/Φ7/25511 0) 

Τροποποίηση της ΔΙΕΚ/ΤΜΒ/10499/20.5.96 απόφασης 
Υπουργού Εσωτερικών Δημ. Δ/σης & Αποκ/σης «Αριθ¬ 
μός Εισακτέων στην ΕΣΔΔ κατά τον 11ο Εισαγωγικό 
Διαγωνιμό». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του άρθρου 14 παρ. 7 και 16 του Ν. 1388/83 


«Ίδρυση ΕΚΔΔ» όπως ισχύει σήμερα. 

β. Του άρθρου 39 του Ν. 1943/91 «Εκσυχρονισμός της 
Οργάνωσης και λειτουργίας της δημόσιας διοίκησης, ανα¬ 
βάθμιση του προσωπικού της και άλλες συναφείς διατά¬ 
ξεις». 

2. Τις αρ. 2024/9.11.95, 2091 /25.4.Θ6 γνωμοδοτήσεις 
του ΔΣ του ΕΚΔΔ. 

3. Την απόφασή μας αριθ. ΔΙΕΚ/Τμ.Β/10499/20.5.96 
(ΦΕΚ 363/τ.Β/21.5.96) «Αριθμός εισακτέων στην 
ΕΣΔΔ». 

4. Το γεγονός ότι τα θέματα Ευρωπαϊκής Κοινότητας 
θα καλυφθούν από το Τμήμα Γενικής Διοίκησης. 

5. Την ΔΙΔΚ/Φ 441/21566/10.10.96 (ΦΕΚ 932/τ.Β/ 
10.10.96) απόφαση «Ανάθεση αρμοδιοτήτων». 

6. Το ΕΠ. «Κλεισθένης», αποφασίζουμε: 

Τροποποιούμε την απόφασή μας με αρ. ΔΙΕΚ/Τμ.Β/ 

10499/20.5.96(ΦΕΚ 363/τ.Β/21.5.96) ως προς το μέρος 
που αναφέρεται στον αριθμό των σπουδαστών του Τμήμα¬ 
τος Γενικής Διοίκησης και ορίζουμε αυτόν στους 34 σπου¬ 
δαστές. 

Η περ. στ της παρ. 1 καταργείται. 

Κατά τα λοιπά ισχύει η ανωτέρω απόφαση μας ως έχει. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 20 Νοεμβρίου 1996 

Ο ΥΦΥΠΟΥΡΓΟΣ 

ΑΝ. ΜΑΝΤΕΛΗΣ 

♦- 

Αριθ. 1121954/1415/Α0006 (2) 

Ορισμός μελών Επιτροπής Επιλογής Οικονομικών Επιθε¬ 
ωρητών του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 12 του άρθρου 2 του Ν. 2343/ 
95 «Αναδιοργάνωση υπηρεσιών του Υπουργείου Οικονο¬ 
μικών και άλλες διαάξεις» (ΦΕΚ 211 Α). 

2. Τις διατάξεις του Π.Δ/τος 167/96 «Τροποποίηση δια¬ 
τάξεων του Π.Δ. 284/88 «Οργανισμός Υπουργείου Οικο¬ 
νομικών (Α 128) και συγκρότηση Γενικών Διευθύνσεων» 
(ΦΕΚ 128 Α ) και του Π.Δ/τος 211 /96 «Σύσταση Οικονο¬ 
μικών Επιθεωρήσεων» (ΦΕΚ 166 Α'). 

3. Το αριθμ. 50552/19.8.96 έγγραφή του Νομικού Συμ¬ 
βουλίου του Κράτους. 

( 3 ) 


4. Το γεγονός ότι από τις διατάξεις του παρόντος δεν 
προκαλεΐται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Ορίζουμε τα μέλη της Επιτροπής (παρ. 12 άρθρου 2 
του Ν. 2343/1995) για την Επιλογή Οικονομικών Επιθεω¬ 
ρητών του Υπουργείου Οικονομικών, ως εξής: 

α. Τον Γρηγόριο Κρόμπα, Νομικό Σύμβουλο του Κρά¬ 
τους, που υπηρετεί στο Ειδικό Νομικό Γραφείο Φορολο¬ 
γίας, ως Πρόεδρο, με αναπληρωτή του Κων/νο Καποτά, 
Πάρεδρο του Νομικού Συμβουλίου του Κράτους, που υπη¬ 
ρετεί στο Γ ραφείο Νομικού Συμβούλου του Υπουργείου 
Οικονομικών. 

β. Τον Σετάκη Μιχαήλ, υπάλληλο βαθμού Α', του κλάδου 
ΠΕ Εφοριακών, που υπηρετεί ως Προϊστάμενος στη Γ 
ΔΟΥ Αθηνών, ως μέλος, με αναπληρωτή τον Καραπάνο 
Δημήτριο, υπάλληλο βαθμού Α', του κλάδου ΠΕ Εφορια¬ 
κών που υπηρετεί ως Προϊστάμενους στη Διεύθυνση Ορ¬ 
γάνωσης. 

γ. Τον Γιαννόπουλο Βασίλειο, υπάλληλο βαθμού Α', του 
κλάδου ΠΕ Τελωνειακών, που υπηρετεί ως Προϊστάμενος 
στο Ε' Τελωνείο Πειραιά, ως μέλος, με αναπληρωτή τον 
Λέκκα Δημήτριο, υπάλληλο βαθμού Α', του κλάδου ΠΕ Τε¬ 
λωνειακών που υπηρετεί στη Δ/νση Ειδικών Φόρων Κατα¬ 
νάλωσης. 

δ. Τον Ρ'ιζο Διονύσιο, υπάλληλο βαθμού Α, του κλάδου 
ΠΕ Δημοσιονομικών, που υπηρετεί ως Προϊστάμενος στη 
Διεύθυνση Δημοσίου Χρέους, ως μέλος, να αναπληρωτή 
τον Κυριάκο Καραγιάννη, υπάλληλο βαθμού Α', του κλά¬ 
δου ΠΕ Δημοσιονομικών που υπηρετεί στη Δ/νση Προσω¬ 
πικού ΓΛΚ. 

ε. Τον Γιαμούρη Μάρκο, υπάλληλο βαθμού Α’, του κλά¬ 
δου ΠΕ Χημικών, που υπηρετεί ως Προϊστάμενος στη Δ/ 
νση Φορολογίας Οινοπνεύματος, ως μέλος, με αναπλη¬ 
ρωτή τον Ανδρίτσο Θεόδωρο, υπάλληλο βαθμού Α , του 
κλάδου ΠΕ Χημικών, που υπηρετεί στη Δ/νση Χημικοτε- 
χνική Δασμολογίου. 

στ. Τους δύο (2) αιρετούς εκπροσώπους των εργαζομέ¬ 
νων (υπαλλήλων) στο Υπουργείο Οικονομικών, κατά περί¬ 
πτωση, που συμμετέχουν στο υπηρεσιακό συμβούλιο, στο 
οποίο υπάγεται ο κλάδος που ανήκουν οι κρινόμενοι κάθε 
φορά υποψήφοι Οικονομικοί Επιθεωρητές, αναπληρού- 
μενοι από τους αντίστοιχους αναπληρωτές τους. 

2. Χρέη Γραμματέα της Επιτροπής θα εκτελεί η Πίσχου 
Ελένη, υπάλληλος βαθμού Β', του κλάδου ΠΕ Εφοριακών 
που υπηρετεί στη Κ.Υ. (Δ2-Τμήμα Ε) με αναπληρωτή τον 
Κατσάνο Κων/νο, υπάλληλο βαθμού Α', του κλάδου ΠΕ, 
Τελωνειακών, που υπηρετεί στην Κ.Υ. (19η Δ/νση). 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 13 Νοεμβρίου 1996 


Παράταση της ημερομηνίας υποβολής αιτήσεων για υπα¬ 
γωγή στη ρύθμιση των ληξιπροθέσμων χρεών προς το 
Δημόσιο μέχρι 28 Νοεμβρίου 1996. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 15 του Ν. 2198/1994 περί 
ρυθμίσεως των ληξιπροθέσμων χρεών προς το Δημίσιο. 

2. Τις διατάξεις των παραγράφων 2 και 3 του άρθρου 21 
του σχεδίου Νόμου «Τροποποίηση και συμπλήρωση του 
Τελωνειακού Κώδικα και άλλες διατάξεις» που ψηφίστηκε 
ήδη (το συγκεκριμένο άρθρο) από τη Βουλή των Ελλήνων. 

3. Το γεγονός ότι οι διατάξεις των ως άνω παραγράφων 
2 και 3 ισχύουν από την κατάθεση του Νοσοσχεδίου και 
ορίζουν προθεσμία για υποβολή αιτήσεων υπαγωγής στη 
ρύθμιση των ληξιπροθέσμων χρεών από 25 Οκτωβρίου 
μέχρι 15 Νοεμβρίου 1996. 

4. Το γεγονός ότι οι συγκεκριμένες διατάξεις δεν έχουν 
ακόμη δημοσιευθεί στην Εφημερίδα της Κυβερνήσεως με 
αποτέλεσμα σημαντικός αριθμός οφειλετών να μη έχει 
ενημερωθεί για την άσκηση του δικαιώματος αυτού. 

5. Τις διατάξεις της παραγράφου 13 του άρθρου 15 Ν. 
2198/1994, που ισχύουν και στη συγκεκριμένη περί¬ 
πτωση και με τις οποίες δίδεται η εξουσιοδότηση στον 
Υπουργό Οικονομικών να παρατείνει με αποφάσεις του, 
που δημοσιεύονται στην Εφημερίδα της Κυβερνήσεως, σε 
εξαιρετικές περιπτώσεις, την προθεσμία υποβολής αιτή¬ 
σεων για την υπαγωγή στη συγκεκριμένη ρύθμιση καθώς 
και τις διατάξεις του άρθρου 8 του Ν. 1284/1992. 

6. Το γεγονός ότι με την απόφαση αυτή δεν προκαλεΐται 
δαπάνη στον Κρατικό Προϋπολογισμό. 

7. Την αριθμ. 1107147/1239/006Α74.10.96 ΦΕΚ 
922/Β796 απόφαση του Υπουργού Οικονομικών, με την 
οποία χορηγούνται αρμοδιότητες στους Υφυπουργούς Οι¬ 
κονομικών, αποφασίζουμε: 

Παρατείνουμε μέχρι 28 Νοεμβρίου 1996 την προθεσμία 
υποβολής αιτήσεων για υπαγωγή στη ρύθμιση ληξιπροθέ¬ 
σμων οφειλών προς το Δημόσιο, που ορίζεται από τις δια¬ 
τάξεις των παραγράφων 2 και 3 του άρθρου 21 του σχε¬ 
δίου Νόμου «Τροποποίηση και συμπλήρωση του Τελω¬ 
νειακού Κώδικα και άλλες διατάξεις». 

Με την παράταση αυτή δεν επηρεάζονται οι ημερομη¬ 
νίες καταβολής της πρώτης και επομένων δόσεων της 
ρύθμισης. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 18 Νοεμβρίου 1996 


Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 


ο ΥΦΥΠΟΥΡΓΟΣ 

Γ. ΔΡΥΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


11291 


Αριθ. οικ/5207/ΤΠ 32.1 

Παράταση προθεσμίας υποβολής αιτήσεων από τους σει¬ 
σμόπληκτους για την αποκατάσταση των ζημιών που 
προκλήθηκαν από το σεισμό της 13ης Μαΐου 1995 σε 
περιοχές των Νομών Τρικάλων, Καστοριάς, Φλώρινας, 
Ημαθίας και Λάρισας, της 15ης Ιουνίου 1995, σε πε¬ 
ριοχές των Νομών Αχαίας, Φωκίδας καιΒοιτωτίας, κα¬ 
θώς και για τους κατολιοθαίνοντες οικισμούς Παντά- 
νασσας και Ατσιπάδων Νομού Ρεθύμνης. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών του 1978 εις 
περιοχή Βορείου Ελλάδος κ.λπ.» όπως αυτή κυρώθηκε, 
τροποποιήθηκε και συμπληρώθηκε με τους Νόμους 867/ 
79 1048/80, 1133/81 και 1190/81. 

2. Την 75/4.41996 (ΦΕΚ 65/Α/11.4.1996), πράξη του 
Υπουργικού Συμβουλίου με θέμα «Την αποκατάσταση των 
ζημιών που προκλήθηκαν από το σεισμό της 13ης Μαιου 
1995 σε περιοχές των Νομών Τρικάλων, Καστοριάς, Φλώ¬ 
ρινας, Η μαθίας και Λάρισας, της 15ης Ιουνίου 1995 οε πε¬ 
ριοχές των Νομών Αχαΐας, Φωκίδας Βοιωτίας, παράταση 
προθεσμίας υποβολής αιτήσεων για τα διατηρητέα ή πα¬ 
ραδοσιακά κτίρια του Ν. Αχαΐας που πλήγησαν από τους 
σεισμούς του 1993 και των μεταφερομένων Κοινοτήτων 
Κρυόβρυσης, Αγ. Μαρίνας, Λάκκος και Αμπελιών Νομού 
Θεσπρωτίας που επλήγησαν από το σεισμό του 1979 και 
χορήγηση δανείων για τους κατολιοθαίνοντες κισμούς 
οικισμούς Παντάναοσας και Ατσιπάδων Νομού Ρεθύ¬ 
μνης. 

3. Η 244/17.6.96 (ΦΕΚ 154/Α/10.7.96) Πράξη Υπουρ¬ 
γικού Συμβουλίου «Συμπλήρωση της αριθ. 75/4.4.96 
Π.Υ.Σ.». 

4. Το Π.Δ. 69/1988 «Οργανισμός Γενικής Γραμματειας 
Δημοσίων Έργων». 

5. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού ΠΕ- 
ΧΩΔΕ σχετικά με τον αριθμό των τριών υπογραφών. 

6. Την κοινή απόφαση Δ17α/03/99/Φ·2.2.1/29.10.96 
(ΦΕΚ 1006/Β/4.11.96) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεοη αρμοδιοτήτων 
Υπουργού Περιβάλλοντος, Χωροταξίας και Δημοσίων Έρ¬ 
γων στους Υφυπουργούς Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο» και 

Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

Επειδή πολοί σεισμόπληκτοι δε μπόρεσαν να υποβάλ¬ 
λουν αιτήσεις για χρηματοδότηση έγκαιρα. 

Επειδή σύμφωνα με την παρ. 4 της Π.Υ.Σ. 75/4-41996 
(ΦΕΚ 65/Α/11.4.1996) και την παρ. 5 της Πράξης 244/ 
17.6.1996 (ΦΕΚ 154/Α/10.7.96) δίνεται στον Υφυ¬ 
πουργό ΠΕ.ΧΩ.Δ.Ε. η δυνατότητα να παρατείνει την προ¬ 
θεσμία για την υποβολή αιτήσεων για τρία εξάμηνα ακόμη, 
αποφασίζουμε: 

1 Παρατείνουμε την προθεσμία για την υποβολή αιτή¬ 
σεων και τεχνικών μελετών για τη χορήγηση αδειών και 
χρηματοδότηση των σεισμοπλήκτων σε περιοχές των Νο¬ 


μών Τρικάλων, Καστοριά, Φλώρινας, Ημαθίας, Λάρισας, 
Αχαΐας, Φωκίδας και Βοιωτίας, καθώς και των κατολισθαι- 
νόντων οικιισμών Παντάναοσας και Ατσιπάδων Ν. Ρεθύ¬ 
μνης που έληξε στις 11.10.96 για ένα εξάμηνο ακόμη δη¬ 
λαδή μέχρι 11.4.97. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού Προϋπολογισμού. 

2. Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1 παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 18 Νοεμβρίου 1996 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-♦- 

Αριθ. Φ202/3873 

Ανάθεση έργου σε πολιτικό μηχανικό στο ΤΑΞΥ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την 22/9.8.96 απόφαση της Επιτροπής του άρθρου 
1 παράγρ. 51 του Ν. 2412/96. 

3. Την 33361/5.9.91 (ΦΕΚ703/Β/91) κοινή υπουργική 
απόφαση, αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Ασφαλίσεως Ξενοδοχοϋπαλλήλων, να αναθέσει 
με μίσθωση έργου, την παρακολούθηση και επίβλεψη των 
εργασιών διαμόρφωσης και επισκευής του ιδιόκτητου ακι¬ 
νήτου του, στην οδό Ακαδημίας 58 και Ιπποκράτους, σε 
έναν (1) Πολιτικό Μηχανικό διάρκειας όχι πέραν των εκα¬ 
τόν σαράντα οκτώ (148) ημερών. 

Ο παραπάνω μηχανικός θα πρέπει να έχει πτυχίο πολιτι¬ 
κού μηχανικού των Α.Ε.Ι. της ημεδαπής ή ισότιμο αντίστοι¬ 
χης ειδικότητας σχολών της αλλοδαπής. Το έργο του, δεν 
ανάγεται στον κύκλο των καθηκόντων των υπαλλήλων του 
Ταμείου και θα είναι ανεξάρτητο από το ωράριο λειτουρ¬ 
γίας της υπηρεσίας. 

Η συνολική δαπάνη θα ανέλθει στο ποσό των δύο εκα¬ 
τομμυρίων (2.000.000) δρχ. και θα καταβάλλεται με βάση 
το προβλεπόμενο από τον Κ.Φ.Σ στοιχείο, υπάρχει δε 
σχετική εγκεκριμένη πίστωση στον προϋπολογισμό του 
Ταμείου έτους 1996, με στοιχεία ΚΑ 0412. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1996 
Με εντολή Υπουργών 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚ/ΣΗΣ ΕΡΓ/ΣΙΑΣ & ΚΟΙΝ. ΑΣΦ/ΣΕΩΝ 
Α. ΛΟΒΕΡΔΟΣ θ. ΣΑΚΕΛΛΑΡΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 35647/16978 ( 6 ) 

Καθορισμός της τιμής διάθεσης των νέων βιβλίων - ερω¬ 
τηματολογίων θεωρητικής εξέτασης των υποψηφίων 
οδηγών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 31 του Ν. 1473/84 «Μεταρρυθμίσεις 
ατην άμεση και έμμεση φορολογία και άλλες διατά¬ 
ξεις». 

β) Του Ν. 2094/92 «Κύρωση του Κώδικα Οδικής Κυκλο¬ 
φορίας» και 

γ) Το Π.Δ. 19/95 «Προσαρμογή της νομοθεσίας προς 
την οδηγία 91 /439/Ε.Ο.Κ. του Συμβουλίου της 29ης Ιου¬ 
λίου 1991, για την άδεια οδήγησης». 

2. Το γεγονός ότι, με την έναρξη ισχύος του Π.Δ. 19/95, 
επιβάλλεται η έκδοση νέων βιβλίων, ερωτηματολογίων 
θεωρητικής εξέτασης υποψηφίων οδηγών, καθότι στην 
Κοινοτική Οδηγία 91/439 προβλέπονται συγκεκριμένα 
θέματα προς εξέταση των υποψηφίων οδηγών, διαφορε¬ 
τικά, κατά το μεγαλύτερο μέρος, από αυτά που περιέχο- 
νται στα σημερινά βιβλία — ερωτηματολόγια Κ.Ο.Κ. και μη- 
χανολογίας. 

3. Την αριθ. 1107147/1239/6006Α74.10.96 Υπουρ¬ 
γείου Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς», αποφασίζουμε: 

1. Εγκρίνουμε την έκδοση τριών (3) νέων βιβλίων - ερω¬ 
τηματολογίων για τη θεωρητική εξέταση των υποψηφίων 
οδηγών, που θα χορηγούνται, από 1.1.97, έναντι παραβό- 
λου ανταποδοτικού χαρακτήρα. 

2. Καθορίζουμε την τιμή διάθεσης, ανά τεμάχιο, των 
νέων βιβλίων - ερωτηματολογίων θεωρητικής εξέτασης 
οδηγών, ως εξής: 

α) «Ερωτηματολόγιο 1 εξέτασης γενικών γνώσεων των 
υποψηφίων οδηγών» στο ποσό των δύο χιλιάδων (2.000) 
δραχμών. 

β) «Ερωτηματολόγιο 2 εξέτασης ειδικών γνώσεων υπο¬ 
ψηφίων οδηγών μηχανοοκινήτων δικύκλων» στο ποσό των 
χιλίων (1.000) δραχμών και 
γ) «Ερωτηματολόγιο 3 εξέτασης τεχνικών γνώσεων 
υποψηφιών οδηγών» στο ποσό των χιλίων (1.000» δραχ¬ 
μών. 

3. Τα παραπάνω βιβλία - ερωτηματολόγια θα διατίθε¬ 
νται με μέριμνα και ευθύνη των Υπηρεσιών Μεταφορών 
και Επικοινωνιών των Νομαρχιακών Αυτοδιοικήσεων, με 
την προσκόμιση από τους ενδιαφερομένους του τριπλο- 
τύπόυ γραμματίου είσπραξης Δημόσιας Οικονομικής Υπη¬ 
ρεσίας (Δ.Ο.Υ.). 

4. Στο τέλος κάθε εξαμήνου οι Υπηρεσίες Μεταφορών 
και Επικοινωνιών θα αποστέλλουν, στη Διεύθυνση Οικο¬ 
νομικού του Υπουργού Μεταφορών και Επικοινωνιών, κα¬ 
τάσταση εις τριπλούν, στην οποία θα καταχωρούνται και 
θα επισυνάπτονται τα τριπλότυπα γραμμάτια είσπραξης 
των Δ.Ο.Υ. για τον έλεγχο και αποχρέωση των αρμοδίων 
διαχειριστών. 

5. Η Δ/νση 16ης Είσπραξης Δημοσίων Εσόδων του 
Υπουργείου Οικονομικών, με τη δημοσίευση της απόφα¬ 
σης αυτής στην Εφημερίδα της Κυβρνήσεως, θα ενημε¬ 
ρώσει αυθημερόν τις Δ.Ο.Υ. όλης της Χώρας για την εί¬ 


σπραξη από τους ενδιαφερομένους της τιμής των νέων βι¬ 
βλίων - ερωτηματολογίων, σε πίστωστη του Κ.Α. 2411 
«Αντίτιμο από την πώληση εντύπων, βιβλίων, κωδίκων 
κ.λπ.» του κραρτικού Προϋπολογισμού. 

6. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

7. Από την ημερομηνία ισχύος της παρούσας απόφασης 
καταργείται η αριθ. 41476/15992/13.1.94 όμοια. 

8. Η ισχύς της απόφασης αυτής αρχίζει από 1.1.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1996 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΑΡ. ΚΑΣΤΑΝΙΔΗΣ 

-♦- 

Αριθ. 275 < 7 ) 

Γνωστοποίηση σύμφωνα με το άρθρο 4β του Ν. 703/77, 
όπως ισχύει, της απόκτησης, από την Εταιρεία «ΟΟΝ- 
δΟυϋΑΤΕϋ ΕυΠΟΡΙΝΑΝΟΕ ΗΟΕϋΙΝΟδ δ.Α.», ελέγ¬ 
χου επί της Εταιρείας ΙΝΤΕΡΜΠΑΝΚ ΕΛΛΑΔΟΣ Α.Ε. 
ΑΠΟΦΑΣΗ ΑΡΙΘ. 41/1996 
Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (πρώην Εμπορίου) την 17η Σεπτεμβρίου 1996, ημέρα 
Τρίτη και ώρα 11.30 π.μ., με την εξής σύνθεση: 
Πρόεδρος: Κωνσταντίνος Λασσαδός. 

Μέλη: Νικόλαος Σακελλαρόπουλος, Βλάσιος Ασημακό- 
πουλος, Δημήτριος Τζουγανάτος (εισηγητής), Παναγιώ¬ 
της Μαντζουράνης (εισηγητής), κωλυομένου του τακτι¬ 
κού, Χαρίλαου Χάρακα, Κωνσταντίνος Ηλιόπουλος, Λεω¬ 
νίδας Νικολούζος, Μελίνα Μουζουράκη. 

Γραμματέας: Αλεξάνδρα — Μαρία Ταραμπίκου. 

Τα λοιπά τακτικά και αναπληρωματικά μέλη δεν προ- 
σήλθαν λόγω κωλύματος. 

θέμα της Συνεδριάσεως ήταν η γνωστοποίηση, σύμ¬ 
φωνα με το άρθρο 4β του Ν. 703/77, όπως ισχύει, της 
απόκτησης, από την Εταιρεία ΟΟΝδΟϋΟΑΤΕΟ ΕΙ/ΒΟΡΙ- 
ΝΑΝΟΕ ΗΟΙ-ΟΙΝΘ3 δ.Α. ελέγχου επί της Εταιρείας 
ΙΝΤΕΡΜΠΑΝΚ ΕΛΛΑΔΟΣ Α.Ε. 

Στη συνεδρίαση παρέστη η Εταιρεία ΟΟΝδΟί-ΙϋΑΤΕΟ 
ΕΙΙΒΟΡΙΝΑΝΟΕ ΗΟΙϋΙΝΟδ δ.Α. δια των πληρεξουσίων 
της δικηγόρων, Γεωργίου Δ. Καλλιμόπουλου και θεοδώ¬ 
ρας X. Ζερβού και της ειδικώς εξουσιοδοτημένης πληρε¬ 
ξούσιας Πόλας Χατζησωτηρίου. 

Στην αρχή της συνεδριάσεως το λόγο έλαβε η Γ ενική Ει- 
σηγήτρια, Σοφία Καμπερίδου, η οποία ανέπτυξε την εισή¬ 
γηση της Γραμματείας και πρότεινε ότι δεν συντρέχει λό¬ 
γος απαγόρευσης της υπό συζήτηση συγκέντρωσης δεδο¬ 
μένου ότι δεν θα έχει ως αποτέλεσμα τον σημαντικό πε¬ 
ριορισμό του ανταγωνισμού στη σχετική εθνική αγορά. 
Επίσης, η Γενική Εισηγήτρια ανέφερε ότι η υπό κρίση συ¬ 
γκέντρωση γνωστοποιήθηκε στην Επιτροπή Ανταγωνι¬ 
σμού την 30.7.1996, ενώ είχε ήδη πραγματοποιηθεί την 
19.7.1996 και ως εκ τούτου υπάρχει παράβαση του άρ¬ 
θρου 4ε του Ν. 703/77, όπως ισχύει, γεγονός το οποίο 
επισύρει επιβολή προστίμου μέχρι 15% του συνολικού κύ¬ 
κλου εργασιών των συμμετεχουσών στη συγκέντρωση 
επιχειρήσεων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Στην συνέχεια έλαβαν το λόγο οι πληρεξούσιοι δικηγό¬ 
ροι της ανωτέρω Εταιρείας οι οποίοι ανέπτυξαν τις θέσεις 
αυτής και παρείχαν πληροφορίες, εξηγήσεις και διευκρινί¬ 
σεις σε ερωτήσεις που τους υπέβαλαν ο Πρόεδρος και τα 
Μέλη της Επιτροπής. Ζήτησαν δε από την Επιτροπή να 
επιτραπεί η πραγματοποίηση της υπό κρίση συγκέντρω¬ 
σης και να μην επιβληθεί στις συμμετέχουσες Εταιρείες 
οποιοδήποτε πρόστιμο, Κατόπιν, η Επιτροπή έδωσε προ¬ 
θεσμία μέχρι τις 27.9.1996 στην ως άνω Εταιρεία για να 
προσκομίσει υπόμνημα. 

Η Επιτροπή Ανταγωνισμού συνήλθε σε διάσκεψη την 8η 
Νοεμβρίου 1996, ημέρα Παρασκευή και ώρα 10 π.μ., στην 
αίθουσα 611 του Υπουργείου Ανάπτυξης (τέως Εμπο¬ 
ρίου), κατά την οποία, αφού έλαβε υπ’ όψη της τα στοιχεία 
του φακέλλου, την Εισήγηση της Γραμματείας, τις από¬ 
ψεις που διετύπωσε, εγγράφως και προφορικώς, η παρα- 
στάσα Εταιρεία κατά την συζήτηση της υποθέσεως, κα¬ 
θώς επίσης και το υπόμνημα το οποίο αυτή υπέβαλε. 
ΣΚΕΦΘΗΚΕ ΩΣ ΕΞΗΣ 

Από τα πιο πάνω στοιχεία, που έλαβε υπόψη η Επι¬ 
τροπή, προέκυψαν τα εξής: 

Στις 30 Ιουλίου 1996 η Εταιρεία ΟΟΝδΟϋϋΑΤΕΟ ΕΙΙ- 
ΒΟΡΙΝΑΝΟΕ Ηθυ3ΙΝ65 5.Α., με έδρα το Λουξεμβούργο, 
γνωστοποίησε στην Επιτροπή, σύμφωνα με τις διατάξεις 
του άρθρου 4β του Ν. 703/77, όπως ισχύει, την απόκτηση 
ελέγχου επί της Εταιρείας ΙΝΤΕΡΜΠΑΝΚ ΕΛΛΑΔΟΣ Α.Ε. 
δυνάμει της από 19 Ιουλίου 1996 σύμβασης εξαγοράς και 
του πρωτοκόλλου μεταβίβασης τίτλων που συνήψε με την 
γαλλική τράπεζα ΒΑΝΟυΕ \Λ/ΟΒΜ3 (πωλήτρια). 

Σύμφωνα με τη σύμβαση αυτή και το πρωτόκολλο μετα¬ 
βίβασης η πωλήτρια μεταβίβασε στην αγοράστρια το 95% 
των μετοχών της θυγατρικής της ΙΝΤΕΡΜΠΑΝΚ ΕΛΛΑ¬ 
ΔΟΣ Α.Ε. και διατήρηση στην κυριότητά της το υπόλοιπο 
5% των μετοχών αυτής. Αναλυτικότερα, το μετοχικό κε¬ 
φάλαιο της ΙΝΤΕΡΜΠΑΝΚ ΕΛΛΑΔΟΣ Α.Ε. αποτελείται 
από 680.000 μετοχές, ονομαστικής αξίας 10.000 δρχ., εκ 
των οποίων οι 646.000 μετοχές μεταβιβάσθηκαν στην 
αγοράστρια που απόκτησε και τον έλεγχο της Εταιρείας, 
ενώ οι υπόλοιπες 34.000 παρέμειναν στην κυριότητα της 
ΒΑΝΟΙΙΕ ννθΒΜ5. 

Η παραπάνω μεταβίβαση μετοχών της ΙΝΤΕΡΜΠΑΝΚ, 
που εγκρίθηκε με την 578/96 απόφαση της Τράπεζας της 
Ελλάδος, έχει επίσης εγκριθεί και από τις κεντρικές τρά¬ 
πεζες του Ηνωμένου Βασιλείου, της Ελβετίας και του 
Λουξεμβούργου. 

Η ΟΟΝδΟϋΟΑΤΕϋ ΕΙΙΒΟΡΙΝΑΝΟΕ ΗΟΕΟΙΝ63 δ.Α. εί¬ 
ναι Εταιρεία χαρτοφυλακίου, με έδρα το Λουξεμβούργο 
και με σκοπό τη συμμετοχή, με οποιαδήποτε μορφή, σε 
Εταιρείες του Λουξεμβούργου ή αλλοδαπές, καθώς και τη 
διοίκηση, τον έλεγχο και την επέκταση των συμμετοχών 
αυτών. Η ΟΟΝδΟϋΟΑΤΕϋ ΕίΙΒΟΕΙΝΑΝΟΕ ΗΟΙΌΙΝΟδ 
δ.Α. ελέγχεται από την ΒΑΝΟΙΙΕ ϋΕ ϋΕΡΟΤδ δ.Α., ελέγ¬ 
χει δε έναν αριθμό Εταιρειών, εκ των οποίων μόνο δύο 
δραστηριοποιούνται στην Ελλάδα, η ΕΥΡΩΕΠΕΝΔΥΤΙΚΗ 
ΤΡΑΠΕΖΑ Α.Ε. και η ΕΥΡΩΕΠΕΝΔΥΤΙΚΗ ΑΣΦΑΛΙΣΤΙ¬ 
ΚΩΝ ΥΠΗΡΕΣΙΩΝ Α.Ε. 

Η ΕΥΡΩΕΠΕΝΔΥΤΙΚΗ ΤΡΑΠΕΖΑ Α.Ε. ελέγχεται εμμέ¬ 
σως από την αγοράστρια δεδομένου ότι ανήκει κατά 75% 
στην ΡΗΐνΑΤΕ ΡΙΝΑΝΟΙΑΙ. ΗΟΙΌΙΝΟδ ϋά, που εδρεύει 
στο Λονδίνο και μόνο κατά 25% στην αγοράστρια, η οποία 
όμως κατέχει το 100% του μετοχικού κεφαλαίου της ΡΗΙ- 
Ν/ΑΤΕ ΡΙΝΑΝΟΙΑΙ- ΗΟίΌΙΝΟδ ϋά. 


Η ΕΥΡΩΕΠΕΝΔΥΤΙΚΗ ΤΡΑΠΕΖΑ προσφέρει κατ’ αρ¬ 
χήν όλο το φάσμα των τραπεζικών εργασιών, επικεντρώ¬ 
νεται όμως ιδιαίτερα σε τομείς όπως η παροχή επιχειρη¬ 
ματικών πιστώσεων και υπηρεσιών σε επιλεγμένους κυ¬ 
ρίως πελάτες καθώς επίσης και η παροχή υπηρεσιών σε 
ιδιώτες (ριίναΐβ όαπίτίης). Ειδικότερα, η παροχή καινοτομι- 
κού κεφαλαίου (ή άλλων κεφαλαίου υψηλού επιχειρηματι¬ 
κού κινδύνου: ρίπΐ νβηΐυτβ σαρίΐαΙ), η αποδοχή απαιτήσεων 
(ίεείοήπη), η παροχή συμβουλών για αποτίμηση και συνερ¬ 
γασία για εξαγορές και συγκεντρώσεις (ΓπβτςρΓβ & ασςυιεί- 
Ιίοπδ), η αναδοχή έκδοσης τίτλων για την εισαγωγή Εται¬ 
ρειών στο Χρηματιστήριο Αξιών Αθηνών καθώς και η πα¬ 
ροχή επενδυτικών και άλλων χρηματοοικονομικών συμ¬ 
βουλών συμπεριλαμβάνονται στις προσφερόμενες από 
την Τράπεζα υπηρεσίες. Στα πλαίσια αυτά η Τράπεζα συ¬ 
νεργάζεται με το διενθές δίκτυο των συνδεδεμένων με 
αυτήν ξένων τραπεζών που είναι και εξειδικευμένες στους 
εν λόγω τομείς. Η Τράπεζα έχει έδρα την Αθήνα, και το δί¬ 
κτυό της περιορίζεται σε τέσσερα (4) καταστήματα στην 
περιοχή Αθηνάν, και από ένα (1) στον Πειραιά και στη 
θεσ/νίκη. 

Η ΙΝΤΕΡΜΠΑΝΚ ΕΛΛΑΔΟΣ Α.Ε., είναι θυγατρική Εται¬ 
ρεία της γαλλικής τράπεζας ΒΑΝΟΙΙΕ ΪΛ/ΟΒΜ3, παρέχει 
όλο το φάσμα των τραπεζικών εργασιών και ασχολε'παι με 
τη λιανική τραπεζική (ΓβΙΦΙ όαηΙτίης) αλλά και με πιο εξειδι- 
κευμένους τομείς όπως η παροχή υπηρεσιών σε ιδιώτες 
(ρπναΐβ ΕβηΚίπς). Η Τράπεζα έχει έδρα στην Αθήνα ενώ το 
δίκτυο της αριθμεί 19 καταστήματα και θυρίδες ανά την 
Ελλάδα (12 στην περιοχή Αθηνών, 2 στον Πειραιά, δύο στη 
θεσ/νίκη και 3 στην υπόλοιπη χώρα). 

Οι συμμετέχουσες στη συγκέντρωση επιχειρήσεις δρα¬ 
στηριοποιούνται στον κλάδο των τραπεζικών προϊόντων 
και υπηρεσιών εν γένει. Στον εν λόγω κλάδο διακρίνονται 
πολλές ξεχωριστές αγορές προϊόντων και υπηρεσιών 
όπως η λιανική τραπεζική (ΓβΙαίΙ ΡαηΚίπς), η παροχή υπηρε¬ 
σιών σε ιδιώτες (ρπνβΐβ ΡαπΙσης), η παροχή καινοτομικού 
κεφαλαίου (νβπΐυι-θ οβρίϊαΐ), η παροχή επενδυτικών πιστώ¬ 
σεων και υπηρεσιών (ίηνβδίπτβηί όαηΚίης), η παροχή τρα¬ 
πεζικών υπηρεσιών σε μεγάλες επιχειρήσεις (οοτροταΐβ 
όαηΚίηςι) κ.λπ. Η διάκριση αυτή ακολουθείται από την Επι¬ 
τροπή της Ευρωπαϊκής Ένωσης σε σειρά αποφάσεων της 
βάσει του Κανονισμού (ΕΟκ) 4064/89 για τον έλεγχο των 
συγκεντρώσεων (βλ. αποφάσεις ΐν/Μ 391, ΙΧ//Μ213, ΐν/Μ 
319 κ.α.). 

Στην υπό κρίση συγκέντρωση δεν είναι σκόπιμη η εξέ¬ 
ταση του ζητήματος, εάν οι ειδικότερες αγορές προϊόντων 
και υπηρεσιών του τραπεζικού τομέα αποτελούν και ξεχω¬ 
ριστές σχετικές αγορές, δεδομένου ότι, όπως αναλύεται 
παρακάτω, λόγω των πολύ μικρών μεριδίων που κατέχουν 
οι ενδιαφερόμενος επιχειρήσεις στον ελληνικό τραπεζικό 
κλάδο γενικότερα, σε καμμία περίπτωση δεν τεκμηριώνε¬ 
ται δεσπόζουσα θέση ή ενίσχυση της θέσης αυτή. 

Έχει γίνει δεκτό (βλ. αποφάσεις ΕΟΚ ΐν/Μ 391, ΐν/Μ 
319) ότι ορισμένες υπηρεσίες όπως οι εργασίες λιανικής 
τραπεζικής (ι-βίαίΙ όαπΚίπρ) και σε κάποιο βαθμό οι εργα¬ 
σίες επενδύσεων, προσφέρονται κυρίως εντός των εθνι¬ 
κών συνόρων, λόγω της προτίμησης του πελάτη να συναλ¬ 
λάσσεται στην γλώσσα του με υποκατάστημα τοπικής τρά¬ 
πεζας κυρίως και λόγω της παραδοσιακής σχέσης του με 
αυτήν. Επομένως, η σχετική γεωγραφική αγορά, όσον 
αφορά τις εργασίες της λιανικής τραπεζικής (ΓβΙβΐΙ όβπ- 
Κίπ9), μπορεί να θεωρηθεί η ελληνική επικράτεια. Όσον 

αφορά όμως τις αγορές χρήματος (ίίηαπααΙ γπ3γΚθ 15) και 1 
συναλλάγματος και τα παράγωγα προϊόντα (άατίναΐίνβ Ιγ3- 
άίηα) μπορεί να θεωρηθεί ότι σχετική γεωγραφική αγορά | 
είναι κυρίως η διεθνής αγορά, μολονότι οι εργασίες αυτές 
συνήθως παρέχονται από εθνικά υποκαταστήματα (βλ. < 
σχετική απόφαοη ΕΟΚ ΙΝ//Μ 319). ' 

Ωστόσο, για τους λόγους που προαναφέρθηκαν δεν | 
κρίνεται απαραίτητη η ειδικότερη οριοθέτηση της σχετι¬ 
κής γεωγραφικής αγοράς. 

Σύμφωνα με το άρθρο 4 παρ. 2 εδαφ. β’ του Ν. 703/77 
όπως ισχύει, συγκέντρωση πραγματοποιείται, όταν ένα ή 
περισσότερα πρόσωπα που ελέγχουν ήδη μία τουλάχιστον 
επιχείρηση, ή μία ή περισσότερες επιχειρήσεις αποκτούν 
άμμεσα ή έμμεσα τον έλεγχο του συνόλου ή τμημάτων 
μίας ή περισσοτέρων άλλων επιχειρήσεν. Σύμφωνα δε με 
το άρθρο 4β προβλέπεται υποχρέωση προηγούμενης γνω¬ 
στοποίησης για συγκεντρώσεις ορισμένου μεγέθους, οι 
οποίες και υπόκεινται στον προληπτικό έλεγχο του άρ¬ 
θρου 4γ με κριτήριο τον περιορισμό του ανταγωνισμού 
που αναμένεται να επιφέρουν στη σχετική αγορά. 

Η υπό κρίση αγορά του 95% των μετοχών της ΙΝΤΕΡ- 
ΜΠΑΝΚ ΕΛΛΑΔΟΣ Α.Ε. από την ΟΟΝδΟυϋΑΤΕϋ ΕΙΙΒΟ- 
ΡΙΝΑΝΟΕ ΗΟΕϋΙΝΟδ 5.Λ. υπάγεται στην εν λόγω διαδικα¬ 
σία προληπτικού ελέγχου: Αφενός με την μεταβίβαση πο¬ 
σοστού 95% των μετοχών της ΙΝΤΕΡΜΠΑΝΚ ΕΛΛΑΔΟΣ 
Α.Ε. αποκτάται ο έλεγχός της από την αγοράστρια και συ¬ 
νεπώς πληρούται η έννοια της συγκέντρωσης του άρθρου 
4, παρ. 2 εδάφ. β Ν. 703/77. Αφετέρου ο κύκλος εργα¬ 
σιών των Εταιρειών που συμμετέχουν στη συγκέντρωση, 
όπως αυτός ορίζεται στο άρθρο 4β και εξειδικεύεται για τα 
πιστωτικά ιδρύματα στο άρθρο 4 στ παρ. 4 περ. α του Ν. 
703/77, πληροί τις προϋποθέσεις υπαγωγής της συγκέ¬ 
ντρωσης στη διαδικασία προληπτικού ελέγχου του άρθρου 
4 γ Ν. 703/77, αφού ήδη οι δύο τράπεζες των ανωτέρω 
ομίλων που λειτουργούν στην Ελλάδα (ΙΝΤΕΡΜΠΑΝΚ ΕΛ¬ 
ΛΑΔΟΣ Α.Ε. και ΕΥΡΩΕΠΕΝΔΥΤΙΚΗ ΤΡΑΠΕΖΑ Α.Ε.) 
πραγματοποίησαν στην εθνική αγορά κατά το έτος 1995 
συνολικό κύκλο εργασιών η μεν πρώτη 50.039.505 ΕΟυ η 
δεύτερη 66.829.076 ΕΟυ και συνεπώς αθροιστικά συνο¬ 
λικό κύκλο εργασιών 116.868.581 ΕΟΙΙ, δηλ. συνολικό 
κύκλο εργασιών που υπερβαίνει σαφώς τόσο για κάθε μία 
από αυτές χωριστά όσο και για τις δύο από κοινού τα κατώ- 
τατα όρια που προβλέπονται από τις εν λόγω διατάξεις. 

Η θέση που κατέχουν οι δύο Τράπεζες που συμμετέ¬ 
χουν στην συγκέντρωση με βάση το σύνολο του ενεργητι¬ 
κού τους, τις καταθέσεις τους, τις χορηγήσεις τους, τα 
υποκαταστήματα και τις θυρίδες τους, ανά τη χώρα και τον 
αριθμό των εργαζομένων σ’ αυτές, σε σχέση με τα αντί¬ 
στοιχα συνολικά μεγέθη των Τραπεζών που λειτουργούν 
στην χώρα μας, ε'ιναι τέτοια που δεν εκτιμάται ότι θα προ- 
καλέσει περιορισμό του ανταγωνισμού που θα προέκυπτε 
ιδίως από την δημιουργία ή την ενίσχυση προϋπάρχουσας 
δεσπόζουσας θέσης. 

Στην Ελλάδα δραστηριοποιούνται συνολικά 40 Εμπορι¬ 
κές Τράπεζες, 20 Ελληνικές και 20 Αλλοδαπές (οι οποίες 
αποτελούν υποκαταστήματα μεγάλων διεθνών πιστωτι¬ 
κών ιδρυμάτων), καθώς και 7 ειδικοί Πιστωτικοί Οργανι¬ 
σμοί (οι αναπτυξιακοί πιστωτικοί οργανισμοί ΕΤΒΑ και 
ΕΤΕΒΑ, διάφοροι πιστωτικοί οργανισμοί αγροτικής και 
κτηματικής πίστης όπως η Αγροτική, η Κτηματική και η 
Εθνική Στεγαστική Τράπεζα, και 2 ιδιότυποι κρατικοί πι¬ 
στωτικοί οργανισμοί, το Ταχυδρομικό Ταμιευτήριο και το 


Ταιτείο Παρακαταθηκών και Δανείων). 

Στον τραπεζικό τομέα, τα βασικά χαρακτηριστικά που 
υποδηλώνουν τη σχετική θέση που κατέχει μία Τράπεζα 
στον κλάδο, είναι το Ενεργητικό της, οι καταθέσεις που 
συγκεντρώνει, οι χορηγήσεις που παρέχει, ο αριθμός των 
υποκαταστημάτων της και ο αριθμός του απασχολούμε¬ 
νου προσωπικού της. Με βάση τα στοιχεία αυτά οι Εμπορι¬ 
κές Τράπεζες κατέχουν κυρίαρχη θέση στον κλάδο, λόγω 
μεγέθους αλλά και εύρους, ποικιλίας και σημασίας των 
υπηρεσιών που προσφέρουν. Οι δύο μεγαλύτερες εμπορι¬ 
κές τράπεζες, Εθνική και Εμπορική, ελέγχοντας και έναν 
αριθμό μικρότερων τραπεζών, καλύπτουν το κύριο μέρος 
της αγοράς. Συγκεκριμένα, οι εν λόγω Τράπεζες αντιπρο¬ 
σωπεύουν το 37,9% του συνολικού ενεργητικύ των εμπο¬ 
ρικών τραπεζών, απορροφούν το 41,3% των καταθέσεων 
και χορηγούν το 27,2% των πιστώσεων ενώ απασχολούν 
το 40% περ'ιου του συνολικού αριθμού των εργαζομένων. 
Αντίθετα, οι δύο εμπορικές τράπεζες που συμμετέχουν 
στη συγκέντρωση - ΙΝΤΕΡΜΠΑΝΚ και ΕΥΡΩΕΠΕΝΔΥ- 
ΤΙΚΗ - αντιπροσωπεύουν μόλις το 1,5% συνολικού ενερ¬ 
γητικού των τραπεζών που λειτουργούν στην Ελλάδα, ενώ 
απορροφούντο 1,3% των καταθέσεων και χορηγούν μόλις 
το 1,4% των πιστώσεων και απασχολούν το 1,3% του συ¬ 
νολικού αριθμού των εργαζομένων. Τα υποκαταστήματα 
και οι θυρίδες όλων των Πιστωτικών Ιδρυμάτων που λει¬ 
τουργούν στην χώρα μας ανέρχονται στα 2.500 περίπου, 
από τα οποία το 20% (496 καταστήματα - θυρίδες) ανήκει 
στην Εθνική, το 13% (330 καταστήματα - θυρίδες) στην 
Εμπορική ενώ μόλις το 0,1 % (25 καταστήματα - θυρίδες) 
ανήκει στις δύο συμμετέχουσες Τράπεζες. 

Με βάση τα κριτήρια του ενεργητικού, των καταθέσεων 
και των χορηγήσεων, στον πίνακα κατάταξης των εμπορι¬ 
κών τραπεζών στην Ελλάδα (ημερομηνία 31.12.1995) η 
μεν ΕΥΡΩΕΠΕΝΔΥΤΙΚΗ βρίσκεται στη 17η, 17η και 16η 
αντίστοιχα, η δε ΙΝΤΕΡΜΠΑΝΚ στην 20η, 14η και 17η 
αντίστοιχα. Με βάση αυτά τα κριτήρια οι συγκεντρούμενες 
Τράπεζες θα καταλάβουν την 10η, 12η, και 14η θέση 
αντίστοιχα, στον κλάδο των Εμπορικών Τραπεζών. 

Εξάλλου, η ελεύθερη είσοδος και εγκατάσταση των κοι¬ 
νοτικών χρηματοπιστωτικών ιδρυμάτων στην εσωτερική 
αγορά, αλλά και η δυνατότητα ελεύθερης διασυνοριακής 
παροχής υπηρεσιών ενισχύει την ανταγωνιστική πίεση στις 
ήδη εγκατεσημένες επιχειρήσεις. Πράγματι, η έλλειψη 
εμποδίων εισόδου στην εθνική αγορά είχε ως αποτέλε¬ 
σμα, την ίδρυση μεγάλου αριθμού νέων μονάδων κατά την 
τελευταία πενταετία. Οι νεοϊδρυθείσες τράπεζες, που 
, ή ταν κοινή επενδυτική προσπάθεια ελληνικών και ξένων 
συμφερόντων (όπως η εξαγοραζόμενη ΙΝΤΕΡΜΠΑΝΚ, η 
’ ΕΥΡΩΕΠΕΝΔΥΤΙΚΗ, η ΔΩΡΙΚΗ Τράπεζα (στην οποία 
συμμετέχει η ΒΑΝΚ ΟΡ δΟΟΤΕΑΝϋ), η ΕΥΡΩΠΑΪΚΗ 
ΛΑΪΚΗ (με συμμετοχή της ΛΑΪΚΗΣ ΤΡΑΠΕΖΑΣ ΚΥΠΡΟΥ), 

I ΕΓΝΑΤΙΑ, η ΑΣΠΙΣ και η ΧΙΟΣ (που στηρίζονται σε ελλη- 
’ νικά κυρίως συμφέροντα) δραστηριοποιήθηκαν κυρίως 

στην παροχή νέων προϊόντων και υπηρεσιών διευρύνοντας 
' κατά κάποιο τρόπο την αγορά των χρηματοοικονομικών 
’ υπηρεσιών. Το γεγονός ότι οι νεοϊδρυθείσες τράπεζες 
δραστηριοποιήθηκαν κυρίως στην παροχή νέων προϊό¬ 
ντων και υπηρεσιών οδήγησε και τις παλαιότερες και κυ- 

II ρίως τις μεγάλες ελληνικές τράπεζες να δραστηριοποιη- 

11 θούν και αυτές στις εν λόγω αγορές εκμεταλλευόμενες το 

Ί εκτεταμένο δίκτυο υποκαταστημάτων και θυρίδων καθώς 

■ και τις παραδοσιακές σχέσεις τους με τους συναλλασσό¬ 
μενους. 

Η υπό κρίση συγκέντρωση συνοδεύεται από «δευτερεύ- 
οντες περιορισμούς του ανταγωνισμού». Συγκεκριμένα, 
στο όρθρο 9 της σύμβασης εξαγοράς αναφέρεται ότι για 
ένα διάστημα δύο ετών, από την ολοκλήρωση της σύμβα¬ 
σης, η πωλήτρια δεσμεύεται, έναντι της αγοράστριας και 
του Ομίλου, ότι κανένα μέλος του ομίλου της πωλήτριας ή 
πρόσωπο ή επιχείρηση που συνεχίζει ως διάδοχος της πω- 
λήτριας: 


1. Δεν θα χρησιμοποιήσει ούτε θα αποκαλύψει οποια¬ 
δήποτε εμπιστευτική πληροφορία που ανήκει σε εταιρία 
του ομίλου, την οποία απέκτησε λόγω μετοχικής ιδιότη¬ 
τας, με σκοπό να ανταγωνισθεί άμεσα ή έμμεσα Εταιρεία 
του ομίλου. 

2. Την περίοδο αυτή δεν θα διεξάγει την εργασία παρο¬ 
χής τραπεζικών υπηρεσιών, ούτε θα συμμετέχει ή θα έχει 
συμφέροντα σε οποιοδήποτε τέτοιο αντικείμενο. 

3. Κατά την διάρκεια της περιόδου αυτής δεν θα επιζη¬ 
τήσει ούτε θα επιδιώξει την προσέλκυση ως πελάτη 
οποιουδήποτε προσώπου ή εταιρείας, που κατά τα δύο τε¬ 
λευταία χρόνια πριν τη σύμβαση, υπήρξε πελάτης σε εται¬ 
ρεία του ομίλου. 

4. Επίσης, για την ίδια περίοδο δεν θα προσελκύσει και 
δεν επιδιώξει την προσέλκυση οποιουδήποτε εργάζεται 
τώρα οε εταιρεία του ομίλου. 

Οι «δευτερεύοντες περιορισμοί» είναι εκείνοι που συμ- 
φωνούνται μεταξύ των ενδιαφερομένων μερών μίας συ¬ 
γκέντρωσης και περιορίζουν την ελευθερία δράσης τους 
στην αγορά. Οι εν λόγω περιορισμοί για να είναι σύννομοι 
πρέπει να είναι αναγκαίοι για την παγματοποίηση της συ¬ 
γκέντρωσης πράγμα που σημαίνει ότι, εάν δεν υπήρχαν, η 
συγκέντρωση δεν θα μπορούσε να πραγματοποιηθεί ή θα 
μπορούσε να πραγματοποιηθεί μόνο υπό περισσότερο 
αβέβαιες συνθήκες, με σημαντικά υψηλότερο κόστος, σε 
μεγαλύτερο χρονικό διάστημα και με σημαντικά λιγότερες 
πιθανότητες επιτυχίας. Στη συγκεκριμένη περίπτωση οι 
περιορισμοί που περιλαμβάνονται στο άρθρο 9 είναι 
άμεσα συνδεδεμένοι με την υπό κρίση συγκέντρωση, ανα¬ 
γκαίοι για την πραγματοποίησή της και δεν υπερβαίνουν 
το λογικό και αναγκαίο μέτρο για την προστασία των συμ¬ 
φερόντων της αγοράστριας. Υπ’ αυτήν την έννοια δεν εί¬ 
ναι αντίθετοι προς την απαγόρευση του άρθρου 1 παρ. 1 


Ν. 703/77. 

Σύμφωνα με το άρθρο 4ε παρ. 1 απογορεύεται η πραγ¬ 
ματοποίηση συγκεντρώσεων που υπάγονται στη διαδικα¬ 
σία προληπτικού ελέγχου μέχρι την έκδοση απόφασης της 
Επιτροπής Ανταγωνισμού, η δε παράβαση της απαγόρευ¬ 
σης έχει ως αποτέλεσμα την επιβολή προστίμου μέχρι 
15% του συνολικού κύκλου εργασιών των συμμετεχουσών 
στη συγκέντρωση επιχειρήσεων, όπως αυτός ορίζεται στο 
άρθρο 4στ. Στην υπό κρίση υπόθεση, η συγκέντρωση γνω¬ 
στοποιήθηκε στην Επιτροπή Ανταγωνισμού την 

30.7.1996, ενώ είχε ήδη πραγματοποιηθεί την 

19.7.1996. Σύμφωνα με το άρθρο 4 παρ. 3 Ν. 703/77 ο 
έλεγχος μιας επιχείρησης αποκτάται, και επομένως η συ¬ 
γκέντρωση πραγματοποιείται, όταν αποκτάται η δυνατό¬ 
τητα καθοριστικής επίδρασης στη δραστηριότητα μιας 
επιχείρησης. Κατά πόσο ο έλεγχος αυτός πράγματι ασκεί¬ 
ται, δεν ε'ιναι κρίσιμο στοιχείο για την έννοια της συγκέ¬ 
ντρωσης. Με την μεταβίβαση του 95% του μετοχικού κε¬ 
φαλαίου της ΙΝΤΕΡΜΠΑΝΚ Η ΟΟΝδΟϋΟΑΤΕϋ 
ΕυΗΟΡΙΝΑΝΟΕ Η01-0ΙΝ63 5Α απέκτησε τη δυνατότητα 


καθοριστικής επίδρασης στη δραστηριότητα της ΙΝΤΕΡ- 
ΜΠΑΝΚ και συνεπώς ή συγκέντρωση πραγματοποιή¬ 
θηκε. 

Η διάταξη του άρθρου 4β παρ. 1 που επιβάλλει γνωστο¬ 
ποίηση της συγκέντρωσης εντός 10 εργασίμων ημερών 
«από τη σύναψη της συμφωνίας ή τη δημοσίευση της προ¬ 
σφοράς ή ανταλλαγής ή την απόκτηση συμμετοχής που 
εξασφαλίζει τον έλεγχο της επιχείρησης» δεν είναι αντί¬ 
θετη προς την απαγόρευση πραγματοποίησης της συγκέ¬ 
ντρωσης που αποκτάται με συμφωνία για μεταβίβαση με¬ 
τοχών. Πράγματι, η εν λόγω διάταξη διακρίνει μεταξύ από¬ 
κτησης ελέγχου που επέρχεται συμβατικά και απόκτησης 
ελέγχου που δεν αποτελεί αντικείμενο σύμβασης. Στην 
πρώτη περίπτωση η συμφωνία πρέπει να γνωστοποιηθεί 
αλλά δεν πρέπει να πραγματοποιηθεί πριν από την έκδοση 
μιας από τις αναφερόμενες στο άρθρο 4ε παρ. 1 αποφά¬ 
σεις (αυτό συμβαίνει όταν π.χ. η συμφωνία περί μεταβίβα¬ 
σης ελέγχοντος πακέτου μετοχών τελεί υπό την αναβλη¬ 
τική αίρεση της έκδοσης απόφασης της Επιτροπής που 
δεν θα απογορεύει τη συγκέντρωση). Στη δεύτερη περί¬ 
πτωση, όπου δηλ. η απόκτηση ελέγχου δεν αποτελεί αντι¬ 
κείμενο συμφωνίας (πράγμα που συμβαίνει όταν π.χ. μό¬ 
νον ένας μέτοχος συμμετέχει στην αύξηση κεφαλαίου 
μιας ανώνυμης εταιρείας, επειδή οι λοιποί παραιτήθηκαν 
από την άσκηση του δικαιώματος προτίμησης), η από¬ 
κτηση ελέγχου δεν μπορεί εκ των πραγμάτων να γνωστο¬ 
ποιηθεί πριν από την πραγματοποίησή της, γιαυτό και ο 
νόμος προβλέπει μεταγενέστερη γνωστοποίηση. Το ίδιο 
προβλέπεται και για την περίπτωση της απόκτησης μετο¬ 
χών στα πλαίσια χρηματιστηριακών συναλλαγών, όπου η 
γνωστοποίηση προ της πραγματοποίησης της συγκέντρω¬ 
σης δεν ε'ιναι δυνατή, γιαυτό και ο αποκτών οφείλει να 
γνωστοποιήσει τη συγκέντρωση εντός 10 εργασίμων ημε¬ 
ρών από την πραγματοποίησή της. Στις περιπτώσεις αυτές 
της κατ’ εξαίρεση γνωστοποίησης μετά την πραγματοποί¬ 
ηση της συγκέντρωσης η αποτελεσματικότητα του προλη¬ 
πτικού ελέγχου διασφαλίζεται με τη μη άσκηση ή την μετά 
τη χορήγηση άδειας της Επιτροπής Ανταγωνισμού άσκηση 
των διακαιωμάτων ψήφου εκ μέρους του αποκτώντος τον 
έλεγχο. 

Στην υπό κρίση υπόθεση η απόκτηση ελέγχου και επο¬ 
μένως η συγκέντρωση πραγματοποιήθηκε με την συμφω¬ 
νία και την παράδοση του 95% των μετοχών της ΙΝΤΕΡ- 
ΜΠΑΝΚ την 19.7.1996. Ήταν συνεπώς εφικτή η γνωστο¬ 
ποίηση πριν από την πραγματοποίηση της συγκέντρωσης, 
γιαυτό και δεν εφαρμόζεται εν προκειμένω η κατ’ εξαί¬ 
ρεση προβλεπόμενη από τον νόμο δυνατότητα γνωστο¬ 
ποίησης εντός δέκα εργασίμων ημερών από την απόκτηση 
συμμετοχής που εξασφαλίζει τον έλεγχο της ΙΝΤΕΡ- 
ΜΠΑΝΚ. 

Η ερμηνεία αυτή είναι και η μόνη συμβιβαζόμενη με το 
γράμμα και το πνεύμα του προληπτικού ελέγχου συγκε¬ 
ντρώσεων που προβλέπει ο νόμος για τις συγκεντρώσεις 
που πληρούν τα κατώτατα όρια του άρθρου 4β. Αντίθετη 
ερμηνεία που θα δεχόταν ότι κάθε απόκτηση ελέγχου 
μπορεί να γνωστοποιείται μετά την πραγματοποίησή της 
θα αντέφασκε προφανώς προς την ίδια την έννοια του 
προληπτικού ελέγχου. 

Η αγοράστρια γνωστοποιεί μεν τη συμφωνία, δια της 
οποίας αποκτάται ο έλεγχος επί της ΙΝΤΕΡΜΠΑΝΚ εντός 
10 ημερών από τη σύναψη της σχετικής συμφωνίας, πα- 
ρέβη ωστόσο την απαγόρευση του άρθρου 4ε, αφού με τη 




μεταβίβαση του 95% των μετοχών της ΙΝΤΕΡΜΠΑΝΚ 
απέκτησε τη δυνατότητα ελέγχου της. 

Η επιβολή προστίμου λόγω παράβασης της απαγόρευ¬ 
σης του άρθρου 4ε παρ. 1, σε αντίθεση προς την επιβολή 
προστίμου για μη γνωστοποίηση ή για εκπρόθεσμη γνω¬ 
στοποίηση του άρθρου 4β παρ. 4, δεν εξαρτάται, κατά τη 
διατύπωση του νόμου, από την ύπαρξη υπαιτιότητας των 
συμμετεχουσών επιχειρήσεων. Εν πάση περιπτώσει, θέμα 
έλλειψης υπαιτιότητας των συμμετεχουσών επιχειρήσεων 
ως προς την απαγόρευση της πραγματοποίησης της συ¬ 
γκέντρωσης δεν τίθεται δεδομένου ότι οι συμμετέχουσες 
επιχειρήσεις ήταν ασφαλώς εν γνώσει του γεγονότος ότι 
πληρούσαν τα κατώτατα όρια του άρθρου 4β παρ. 1 περ. 
β', από το οποίο προκύπτει η υποχρέωσή τους για μη 
πραγματοποίηση της συγκέντρωσης κατ’ άρθρο 4ε παρ. 

1 Το γεγονός αυτό, το οποίο άλλωστε δεν αμφισβητή¬ 
θηκε από τις συμμετέχουσες επιχειρήσεις, προκύπτει 
αβίαστα από την ίδια τη γνωστοποίηση της συγκέντρωσης 
και από τους εκεί αναφερόμενους συνολικούς κύκλους 
εργασιών των συμμετεχουσών επιχειρήσεων. 

Ενόψει των ανωτέρω πρέπει να επιβληθεί στις άμεσα 
συμμετέχουσες στη συγκέντρωση επιχειρήσεις, δηλ. στις 
επιχειρήσεις οι οποίες συνέπραξαν στην πραγματοποίηση 
της συγκέντρωσης, το προβλεπόμενο στο άρθρο 4ε παρ. 

1 πρόστιμο λόγω παράβασης της απαγόρευσης πραγμα¬ 
τοποίησης της συγκέντρωσης μέχρι την έκδοση μιας από 
τις αναφερόμενες στην ίδια διάταξη αποφάσεις. 

Σκοπός της διάταξης του άρθρου 4ε παρ. 1 είναι η απο¬ 
τροπή αφενός του κινδύνου περιορισμού του ανταγωνι¬ 
σμού και αφετέρου των δυσχερειών διαχωρισμού των επι¬ 
χειρήσεων που συγκεντρώθηκαν σε περιπτώσεις που η 
Επιτροπή Ανταγωνισμού κρίνει ότι η συγκέντρωση εμπί¬ 
πτει στην απαγόρευση του άρθρου 4γ παρ. 1. 

Επειδή στην υπό κρίση υπόθεση ήταν προφανές ότι η 
συγκέντρωση δεν ήταν εξ αντικειμένου σε θέση να περιο¬ 
ρίσει σημαντικά τον ανταγωνισμό στην εθνική αγορά ή σε 


σημαντικό τμήμα της και συνεπώς να δημιουργήσει τους 
κινδύνους, τους οποίους ο νομοθέτης είχε σκοπό να απο¬ 
τρέψει με την απαγόρευση του άρθρου 4ε παρ. 1, η Επι¬ 
τροπή Ανταγωνισμού εκτιμά ότι το πρόστιμο που θα επι¬ 
βληθεί (ί)στην εταιρεία ΟΟΝ301.ΙΟΑΤΕΟ ΕΙΙΡΟΡΙΝΑΝΟΕ 
3Α πρέπει να περιορισθεί στο ποσό των 5.000.000 δραχ¬ 
μών, που αντιστοιχεί σε 0,019% του συνολικού κύκλου 
εργασιών της ΕΥΡΩΕΠΕΝΔΥΤΙΚΗΣ, όπως αυτός ορίζεται 
στο άρθρο 4στ παρ. 4 περ. α', για τα πιστωτικά ιδρύματα 
και (ϋ) στην εταιρεία ΒΑΝΟΙΙΕ \Λ/ΟΡΜ3 πρέπει να περιορι¬ 
στεί στο ποσό των 5.000.000 δραχμών, που αντιστοιχεί σε 
0,031% του συνολικού κύκλου εργασιών της ΙΝΤΕΡ- 
ΜΡΑΝΚ, όπως αυτός ορίζεται στο άρθρο 4στ παρ. 4 περ. 
α', για τα πιστωτικά ιδρύματα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού διαπιστώνει ότι δεν συντρέ¬ 
χει λόγος απαγόρευσης της συγκέντρωσης που επήλθε με 
τη μεταβίβαση του 95% των μετοχών της εταιρείας 
ΙΝΤΕΡΜΠΑΝΚ από την ΒΑΝΟΙΙΕ \Λ/ΟΒΜ5 στην 0ΟΝ3Ο- 
ϋΟΑΤΕϋ ΕυΡΟΗΝΑΝΟΕ 3Α. 

Επιβάλλει πρόστιμο ύψους 5.000.000 δραχμών σε κάθε 
μία από τις εταιρείες 00Ν30Ι.Ι0ΑΤΕ0 ΕΙΙΡΟΡΙΝΑΝΟΕ 
3Α και ΒΑΝΟΙΙΕ 1ΝΟΒΜ3 ξεχωριστά. 

Η απόφαση εκδόθηκε την 19 Νοεμβρίου 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΛΑΣΣΑΔΟΣ 
Οι Εισηγητές 

ΔΗΜ. ΤΖΟΥΓΑΝΑΤΟΣ ΠΑΝΑΓ. ΜΑΝΤΖΟΥΡΑΝΗΣ 
Η Γραμματέας 

